Haustið 2016 hófst innleiðing á Ipad 1 : 1 í unglingadeild og haustið 2018 bættist miðdeild við . Markmið innleiðingarinnar er að gera námið áhugaverðara og skemmtilegra fyrir nemendur samhliða sem þeir fá tækifæri til að bera meiri ábyrgð á eigin námi og bæta þannig árangur sinn . Með spjaldtölvuvæðingu færum við námið nær veruleika nemenda og tengjum það við daglegt líf þeirra og opnum á að fá þekkingu frá umheiminum . Haustið 2019 var stefna tekin á aukna samhæfingu námsgreina og upplýsingatækni . Fyrikomulag kennslu í upplýsingatækni er nú með þeim hætti að nemendur á yngsta stigi fá upplýsingatæknikennslu samkvæmt skólanámskrá sem hluta af list - og verkgreinarúllu . Á mið - og elsta stigi er nú lögð aukin áhersla á að nemendur nýti spjaldið og þá tækni sem skólinn hefur upp á að bjóða á skapandi hátt í vinnu sinni . Í því markmiði eru hæfniviðmið upplýsingatækni fléttuð inn í öll fög með stuðningi og þátttöku tölvudeildar skólans . Í tölvudeild starfa Anna María Proppé deildarstjóri tölvumála og Vilborg Sveinsdóttir deildarstjóri iPadmála . Tölvudeild ásamt upplýsingatækni teymi skólans stendur fyrir reglubundinni fræðslu fyrir kennara og fer fyrir ýmsum verkefnum er lúta að tækni . Kennarar hafa aðgang að tölvudeild skólans og geta þar fengið ráðgjöf og stuðning við að sníða kennsluefnið þannig að það vekji áhuga nemenda , sé aðgengilegt og að nemendur hafi margar leiðir að sama marki . Skólinn notar Google kennslu umhverfið við kennslu sem gerir allt utanumhald og aðgengi nemenda að kennsluefni og verkefnum einfaldara . Einnig fá nemendur tækifæri að kynnast nýjum búnaði og læra að yfirfæra þekkingu milli Microsoft , Apple og Google .